Μεταγνωστικές εμπειρίες και επιστημικά συναισθήματα κατά την ενασχόληση με έργα λήψης απόφασης που ενεργοποιούν ευρετικές λύσεις: Ο ρόλος της επανατροφοδότησης για την ορθότητα της απάντησης
Creators: name: Στεργιάδου, Παρασκευή Βασιλείου
Publisher: name: Aristotle University of Thessaloniki
Year: 2021
Subjects: Επιστημικά συναισθήματα
Μεταγνωστικές εμπειρίες
Επανατροφοδότηση
Ευρετικές μέθοδοι
Epistemic emotions
Metacognitive experiences
Feedback
Heuristics

description: Στόχος της παρούσας μελέτης ήταν η διερεύνηση γνωστικών και μεταγνωστικών παραγόντων που συμβάλλουν στην ενεργοποίηση των βασικών επιστημικών συναισθημάτων (έκπληξη, σύγχυση, περιέργεια) και του ενδιαφέροντος. Ειδικότερα, ερευνήθηκε ο ρόλος των σφαλμάτων υψηλής βεβαιότητας σε έργα λήψης απόφασης που ενεργοποιούν ευρετικές λύσεις. Επιπλέον, εξετάστηκε ο ρόλος του τύπου της επανατροφοδότησης, η οποία στοχεύει είτε στη δημιουργία γνωστικής ανισορροπίας είτε στη μείωση αυτής, στη διαμόρφωση της έντασης των επιστημικών συναισθημάτων. Δείγμα αποτελέσαν 302 φοιτητές και φοιτήτριες Ανώτατων Εκπαιδευτικών Ιδρυμάτων της χώρας. Το εργαλείο που χρησιμοποιήθηκε ήταν ένα ερωτηματολόγιο για την επιστημική περιέργεια και το καταστασιακό ενδιαφέρον σε σχέση με τη λήψη αποφάσεων. Το κύριο έργο ήταν έξι σενάρια συλλογισμού, κάποια από τα οποία αναμένονταν να ενεργοποιήσουν ευρετικές λύσεις, οι οποίες οδηγούν σε λανθασμένες απαντήσεις αλλά με υψηλό αίσθημα βεβαιότητας για την ορθότητά τους. Μετά την αρχική απάντηση, δίνονταν δύο είδη επανατροφοδότησης, μία ως προς την ορθότητα της απάντησης και μία για την επιστημονική της εξήγηση. Εξετάστηκαν, η επίδοση, το αίσθημα βεβαιότητας ως προς την ορθότητα της λύσης, το αίσθημα δυσκολίας, τα τρία επιστημικά συναισθήματα και το ενδιαφέρον σε δύο διαφορετικούς χρόνους (μετά την πρώτη επανατροφοδότηση για την ορθή απάντηση και μετά την δεύτερη επανατροφοδότηση για την επιστημονική της εξήγηση). Τα αποτελέσματα έδειξαν ότι τα επιστημικά συναισθήματα διαμορφώνονται τόσο από γνωστικούς (επίδοση) όσο και από μεταγνωστικούς παράγοντες (κυρίως το αίσθημα δυσκολίας). Επίσης, σημαντικός αναδείχθηκε στην διαμόρφωση της έντασής τους ο τύπος της επανατροφοδότησης που λαμβάνει το άτομο για την επίδοσή του.
description: The aim of this study was to investigate cognitive and metacognitive factors that contribute to the activation of basic epistemic emotions (surprise, confusion, curiosity) and interest. Specifically, was investigated the role of high confidence errors in decision making tasks that activating heuristic solutions. In addition, was investigated the role of the type of feedback, which aims either to create a cognitive incongruity or to reduce it, in shaping the intensity of epistemic emotions. Participants were 302 students of Higher Education Institutions of the country. They responded to one questionnaire about epistemic curiosity and situational interest in decision making. The main task was six reasoning scenarios, some of which were expected to trigger heuristic solutions, which lead to incorrect answers but with a high sense of confidence about their correctness. After the initial answer, two types of feedback were given, one for the correctness of the answer and one for its scientific explanation. The performance, the feeling of confidence about the correctness of the solution, the feeling of difficulty, the three scientific emotions and the interest in two different times were examined (after the first feedback for the correct answer and after the second feedback for its scientific explanation). The results showed that epistemic emotions are shaped by both cognitive (performance) and metacognitive factors (mainly the feeling of difficulty). Also important in shaping their intensity was the type of feedback that the participants received for their performance.